Mark Drakeford

Mark Drakeford (s. 1954) on walesiläinen työväenpuoluetta edustava poliitikko, joka on toiminut Walesin pääministerinä vuodesta 2018 lähtien.

Drakeford syntyi Lounais-Walesin Carmarthenissa. Hän opiskeli latinaa Kentin yliopistossa. Hän oli yhteiskuntatieteiden lehtorina Swansean yliopistossa vuosina 1991–1995 ja siirtyi Cardiffin yliopistoon, jossa hänestä tuli vanhempi lehtori vuonna 1999 ja professori vuonna 2003. Hän jatkoi akateemista uraansa vuoteen 2013 asti, jolloin hänestä tuli ministeri Walesin hallituksessa.

Vuosina 1985–1993 hän istui South Glamorganin kreivikunnanvaltuustossa. Hän kampanjoi Walesin itsehallinnon puolesta, joka hyväksyttiin kansanäänestyksessä vuonna 1997. Hän toimi Walesin hallituksen terveys- ja sosiaaliasioiden erityisneuvonantajana Rhodri Morganin pääministerikaudella 2000-luvun alkupuolella. Hänet valittiin Walesin kansalliskokoukseen vuoden 2011 vaaleissa. Vuonna 2013 hänestä tuli Walesin hallituksen terveys- ja sosiaaliministeri.

Joulukuussa 2018 Drakeford valittiin Walesin työväenpuolueen johtajaksi, minkä myötä hänestä tuli Walesin pääministeri.

Lähteet 

Brittiläiset poliitikot
Brittiläisten puolueiden puheenjohtajat
Vuonna 1954 syntyneet
Elävät henkilöt